امریکا کې سینډي سمندري طوفان د لاسه لږ تر لږه ۴٥ کسان مړه شوې دي
واشنگټن ډي سي کې دوينا په مهال صدر اوباما وويل هيواد به دطوفان ځپلو سره اوږه په اوږه ولاړ وي او دهغوي مرسته به کوي. اوباما وويل ټولو گورنرانو، مئيرانو او طوفان ځپلو لپاره زما پيغام دا دى چې مونږ تر هغوي پورې په لاس کې دلرونکو وسيلو رسولو لپاره هرڅه کوؤ
دامريکا په ختيز ساحل سمندري طوفان سينډي د لاسه لږ تر لږه ۴٥ کسانو ژوند د لاسه ورکړی دی او دامريکا صدر براک اوباما نيويارک رياست سخته افت ځپلې سيمه گرځولې. دشورو په ورځ نيوجرسي ته ديوې دورې څخه وړاندې دامريکا صدر براک اوباما ژمنه کړې چې په ختيزه ساحلي سيمه کې به دطوفان ځپلو خلکو سره مرسته کولى شي. صدر اوباما او دنيوجرسي گورنر به په شريکه دطوفان له امله درامينځته شوې تباهۍ جاج اخلي او دبيړني وضعيت په وخت دکارکوونکو مننه به ادا کوي. صدر براک اوباما په امريکا کې طوفان ځپلو خلکو ته په ډاگه کړې ده چې امريکا دهغوي سره ملگرې ده. واشنگټن ډي سي کې دوينا په مهال صدر اوباما وويل هيواد به دطوفان ځپلو سره اوږه په اوږه ولاړ وي او دهغوي مرسته به کوي. اوباما وويل ټولو گورنرانو، مئيرانو او طوفان ځپلو لپاره زما پيغام دا دى چې مونږ تر هغوي پورې په لاس کې دلرونکو وسيلو رسولو لپاره هرڅه کوؤ. د نهې په ماښام د طوفان ختمیدو ورسته امدادي ادارو د صفائي کارونه شورو کړې دي واشنگټن کې د مقامي ریل گاډو نظام یا میټرو بیا پرانستل شوی دی خو نیویارک کې لا اوس هم ریل گاډي نه چلیږي او د نیویارک ښاروال مائیکل بلوم برگ ویلي ریل گاډي بیا شورو کولو کې به څو ورځې ځکه لگي چې یو شمیر سټیشنونو ته اوبه ورغلې دي. د نیویارک سټاک ایکسچینج هم د شورو په ورځ بیا پرانستلی کیږي. خپل تاریخ کې سټاک ایکسچینج ددې دې نه وړاندې کال ١٨٨٨ء کې دطوفان له امله بند شوی وو. د دواؤ ورځو د تړل کیدو ورسته د نیویارک دوه هوائي اډې پرانستل شوې خو دریمه هوائي اډه لاگواډیه لا اوس هم تړل شوې ده. دمواصلاتي او بجلۍدنظام دگډوډ کيدو له امله دنهې په ورځ ١٧ؤ رياستونو کې ٨٢ لکو څخه زيات خلک دبجلۍ څخه محرومه شوي دي. د دغه تباه کوونکي او خونړي طوفان له امله دامريکاتر ټولودگڼې گوڼې ختيزه سيمه کې په لويه پيمانه تباهي رامينځته شوې ، خو دزيانونو په صحيح توگه اندازه لگول لا پاتې دي. دهيواد تر ټولو ستر ښار نيويارک کې د٢٠ؤ لکو څخه زيات خلک دبجلۍ څخه محروم شوي، دغلته دمينهيټن په لاندينو سيمو کې سړکونه په سيلابي اوبو کې ډوب شوي او بروک لن پورې ٧ دځمکې لاندې ريلوى سټيشنې داوبو څخه ډکې شوي. نيويارک اسټاک ايکسچينج دنهې په ورځ په دوهمه ورځ هم بند ؤ ، له. نيويارک ښار کې سخت سيلاب راغلى، ښار ته دسمندري اوبو لويې څپې داخلې شوي چې ورسره دځمکې لاندې دريلوى سرنگونه داوبو لاندې راغلي او دمين هيټن په لويه سيمه کې بجلي تلې ده. لانگ ائي لينډ، نيوجرسي او دنيويارک گڼو کوڅو کې دطوفان راتللو څخه وړاندې اوبۀ ننوتلې وې، او دبسونو تگ راتگ هم دهاغه وخت څخه ځنډيدلى. دزيانونو دجاج اخستو لپارهديوې دورې په مهال دنيويارک ميئر مائيکل بلومبرگ وئيلي دي چې دټرينونو دتگ راتگ په بحالۍ کې دڅلورو څخه پينځه ورځې لگيدلى شي، قدرت زمونږ څخه څو چنده زيات طاقتور دى. بلومبرگ وائي ښار کې ١٨ کسان مړۀ شوي او دمړو شميره سيوا کيدى هم شي. دنيويارک پشمول خواؤشا سيمو کې دبجلۍ پځايې کيدو کې يوه اوونۍ لگيدلى شي. ښار کې رامينځته شوؤ بيلا بيلو پيښو کې يو بجلي گهر کې چاؤدنه شوې ، يو روغتون خالي کړل شوى او داور لگيدو له امله خواؤشا ٥٠ کورونه تباه شوي. ديوې اندازې ترمخه امريکا کې د١٥ؤ زرو پورې الوتنې منسوخ کړل شوي. نيوجرسي کې درې کسان مړۀ شوي، دنيوجرسي دگورنر کرس کرسټي ترمخه دسمندري طوفان له امله 2.4ؤ ملينو کورونو ته زيان رسيدلى او دغه شميره د٢٠١١م داگست په مياشت کې امريکا کې دراغلي سمندري طوفان ائرين څخه دوه چنده ده. گورنر وائي دټولو خدماتو په بحالۍ کې د٨ؤ څخه زياتې ورځې لگيدلى شي. دامريکا ختيزه ساحلي سيمه کې هوائي اډې هم هاغه شان بندې دي او دجهازونو دالوتنو دمنسوخيدو له امله په زرگونو خلک خپلو منزلونو ته درسيدو جوگه نۀ دي. خو مسافرو ته دنيويارک دجان ايف کينيډي ائيرپورټ او نيوجرسي کې په نيوو ورک انټرنيشنل ائيرپورټ دشورو په سحر دمحدودو خدماتو دبحالۍ زيرى ورکړل شوى. دزيانونو داندازې لگوونکې يوې کمپنۍ ددغه سمندري طوفان له امله تقريباً د٣٠ؤ اربو ډالرو دزيانونو پيشين گوئي کړې ده. سمندري طوفان سينډي دبحراوقيانوس څخه پورته شوى او دامريکا دختيز ساحل په لوري دورتللو سره يې لمړى غرب الهند يا کريبين کې تباهي کړې چې دغلته خواؤشا ٧٠ کسان مړۀ شوي دي. دامريکا په صدارتي ټولټاکنو کې يواځې 8 ورځې پاتې دي خو صدر براک اوباما او دريپبلکن گوند مخالف کانديد مټ رومنى دانتخابي مهم خپلې هلې ځلې اودرولي. دواړو صدارتي کانديدانو په داسې وخت کې چې په لکونو خلک په ستونزو کې گير دي، دسياسي بيانونو څخه ډډه کړې او خپل ټول پام يې سينډي اودهغې څخه شوؤ زيانونو لوري ته گرځولى. په واشنگټن کې دوفاقي حکومت دفترونه او ختيزو ساحلو سيمو کې سکولونه هم تړل شوي دي. سپينه ماڼۍکې دوينا په مهال دامريکا صدر براک اوباما خبردارى ورکړى چې سينډي نومې دغه طوفان تر څو ورځو پورې دسختو ستونزو او په ممکنه توگه دخونړو نتيجو سبب جوړيدى شي.